pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กิจกรรมสำหรับภาคเอกชนไทยในโอกาสนายกรัฐมนตรีเดินทางเข้าร่วมการประชุมผู้นำเขตเศรษฐกิจเอเปค ที่นครซานฟรานซิสโก
วันศุกร์ที่ 17 พฤศจิกายน 2566
กิจกรรมสําหรับภาคเอกชนไทยในโอกาสนายกรัฐมนตรีเดินทางเข้าร่วมการประชุมผู้นําเขตเศรษฐกิจเอเปค ที่นครซานฟรานซิสโก
กิจกรรมสําหรับภาคเอกชนไทยในโอกาสนายกรัฐมนตรีเดินทางเข้าร่วมการประชุมผู้นําเขตเศรษฐกิจเอเปค ที่นครซานฟรานซิสโก
กระทรวงการต่างประเทศร่วมกับสํานักนายกรัฐมนตรี และสํานักงานคณะกรรมการส่งเสริมการลงทุน (BOI) จัดกิจกรรมสําหรับภาคเอกชนไทยระหว่างวันที่ 13-14 พ.ย. 2566 ในโอกาสที่นายกรัฐมนตรีเดินทางเข้าร่วมการประชุมผู้นําเขตเศรษฐกิจเอเปคที่นครซานฟรานซิสโก โดยมีบริษัทเอกชนไทย 16 บริษัทให้ความสนใจเข้าร่วม
ในวันที่ 13 พฤศจิกายน 2566 ภาคเอกชนไทยเข้าศึกษาดูงานที่บริษัทชั้นนําด้านเทคโนโลยีดิจิทัลและอิเล็กทรอนิกส์ ได้แก่ Meta และ Microsoft และบริษัทในระบบนิเวศสตาร์ทอัพของสหรัฐฯ ได้แก่ Airbnb และ Byers Center for Biodesign ที่มหาวิทยาลัย Stanford ตลอดจนได้พบหารือกับนายกรัฐมนตรีเพื่อแลกเปลี่ยนและหารือถึงโอกาสและข้อจํากัดด้านการค้าและการลงทุน โดยนายกรัฐมนตรีย้ําความสําคัญของการมีทิศทางนโยบายที่ชัดเจน การเร่งเจรจา FTA และการอํานวยความสะดวกในการประกอบธุรกิจ โดยเร่งดําเนินการในสิ่งที่ทําได้ก่อนและขยายผลจากความสําเร็จ และการทูตเศรษฐกิจเชิงรุกโดยเดินทางไปเน้นย้ําความพร้อมและจุดแข็งของไทย พร้อมเคาะประตูภาคเอกชนในต่างประเทศเพื่อชักชวนการลงทุน นอกจากนี้ ภาคเอกชนไทยได้เข้าร่วมงานเลี้ยงรับรองเพื่อขยายเครือข่ายกับภาคเอกชนสหรัฐฯ ที่สนใจในศักยภาพของประเทศไทย
ในวันที่ 14 พ.ย. 2566 ภาคเอกชนไทยศึกษาดูงานที่บริษัทชั้นนําด้านเทคโนโลยีดิจิทัลและอิเล็กทรอนิกส์ได้แก่ NVIDIA และ HP และบริษัทในระบบนิเวศสตาร์ทอัพของสหรัฐฯ ได้แก่ Chronus Health และ Eat Just สตาร์ทอัพผู้พัฒนาเครื่องตรวจเลือดชนิดเร่งด่วน และผู้พัฒนา “ไข่” จากโปรตีนพืชตามลําดับ
จากการจัดกิจกรรมครั้งนี้ ภาคเอกชนไทยได้มีโอกาสสร้างเครือข่ายและแสวงหาแนวทางการร่วมมือกับบริษัทชั้นนําสหรัฐฯ เช่น บริษัท NVIDIA ซึ่งเล็งเห็นถึงความสําคัญของการประยุกต์เทคโนโลยี AI โดยภาคเอกชนและภาครัฐในการขับเคลื่อนสังคมและเศรษฐกิจไทย บริษัท Eat Just ที่ซื้อวัตถุดิบการเกษตรของไทยและสนใจลงทุนตั้งโรงงานในประเทศ และบริษัท HP ที่ได้วางให้ประเทศไทยเป็นศูนย์กลางแห่งใหม่ (New Resilient Hub) ภายใต้ห่วงโซ่อุปทานใหม่ของบริษัท โดยการหารือครั้งนี้ได้สร้างโอกาสให้ภาคเอกชนไทยสามารถนําไปต่อยอดเพื่อเพิ่มพูนผลประโยชน์ทางเศรษฐกิจของไทย
รัฐบาลไทย-ข่าวทำเนียบรัฐบาล-​ปลัดแรงงาน ส่ง รองปลัดฯ นำทีมผู้บริหาร มอบอุปกรณ์การเรียน – กีฬา โครงการ “มอบไออุ่น รักและห่วงใย ปี 2566” กับไทยพีบีเอส ส่งต่อประชาชนที่ประสบภัยหนาว และโรงเรียนยากไร้ในถิ่นทุรกันด
วันศุกร์ที่ 17 พฤศจิกายน 2566
17/11/2566
​ปลัดแรงงาน ส่ง รองปลัดฯ นําทีมผู้บริหาร มอบอุปกรณ์การเรียน – กีฬา โครงการ “มอบไออุ่น รักและห่วงใย ปี 2566” กับไทยพีบีเอส ส่งต่อประชาชนที่ประสบภัยหนาว และโรงเรียนยากไร้ในถิ่นทุรกันด
​ปลัดแรงงาน ส่ง รองปลัดฯ นําทีมผู้บริหาร มอบอุปกรณ์การเรียน – กีฬา โครงการ “มอบไออุ่น รักและห่วงใย ปี 2566” กับไทยพีบีเอส ส่งต่อประชาชนที่ประสบภัยหนาว และโรงเรียนยากไร้ในถิ่นทุรกันดาร
วันที่ 17 พฤศจิกายน 2566 เวลา 10.00 น. นายไพโรจน์ โชติกเสถียร ปลัดกระทรวงแรงงาน มอบหมายให้ นายเดชา พฤกษ์พัฒนรักษ์ รองปลัดกระทรวงแรงงาน พร้อมด้วย นางสาวกรจิรัฏฐ์ พงจันทร์ศธร ผู้ช่วยปลัดกระทรวงแรงงาน และผู้บริหารระดับสูงกระทรวงแรงงาน มอบสิ่งของเครื่องอุปโภคบริโภค ผ้าห่มกันหนาว เสื้อกันหนาว ชุดนักเรียน อุปกรณ์การเรียนการสอน อุปกรณ์กีฬา และสิ่งของทั่วไป ซึ่งได้รับการสนับสนุนจากหน่วยงานในสังกัดกระทรวงแรงงานและสถานประกอบการ เพื่อส่งมอบให้รายการสถานีประชาชน สถานีโทรทัศน์ไทยพีบีเอส ได้นําไปให้กับประชาชนที่ประสบภัยหนาว และโรงเรียนยากไร้ในถิ่นทุรกันดารตามโครงการ “มอบไออุ่น ให้พี่น้อง ปี 2566 ซึ่งจัดขึ้นในวันอาทิตย์ที่ 10 ธันวาคม 2566 ณ อําเภอกัลยาณิวัฒนา จังหวัดเชียงใหม่ โดยมี คุณธีรเดช งามเหลือ คุณธิดารัตน์ อนันตรกิตติ ผู้ดําเนินรายการสถานีประชาชน คุณวสันต์ วชิราชัย ผู้จัดการฝ่ายกราฟิก รายการสถานีประชาชน สถานีโทรทัศน์ไทยพีบีเอส เป็นผู้รับมอบ ณ สถานีโทรทัศน์ไทยพีบีเอส ถนนวิภาวดีรังสิต แขวงตลาดบางเขน เขตหลักสี่ จังหวัดกรุงเทพ
สําหรับโครงการดังกล่าว กระทรวงแรงงาน ได้ร่วมกับ รายการสถานีประชาชน สถานีโทรทัศน์ Thai PBS จัดโครงการ “มอบไออุ่น ให้พี่น้อง 2566” ขึ้น มีวัตถุประสงค์เพื่อเสริมสร้างการมีส่วนร่วมจากทุกภาคส่วน ทั้งหน่วยงานภาครัฐและเอกชนในการสนับสนุนสิ่งของดังกล่าว เพื่อร่วมสมทบนําไปช่วยเหลือประชาชนที่ประสบภัยหนาว และโรงเรียนยากไร้ในถิ่นทุรกันดาร ณ อําเภอกัลยาณิวัฒนา จังหวัดเชียงใหม่ รวมกว่า 1,500 ครัวเรือน ที่อยู่ในพื้นที่ห่างไกลจากตัวเมือง มีเนื้อที่ส่วนใหญ่เป็นภูเขา ป่าไม้และลําห้วย โดยภูเขาสูงประมาณ 800 – 1,300 เมตรจากระดับน้ําทะเลปานกลาง สภาพป่าไม้เป็นป่าดิบเขา ป่าเบญจพรรณ ป่าเต็งรัง มีปัญหาการชะล้างของดิน สภาพอากาศจะมีความเย็นตลอดทั้งปี โดยทั่วไปพื้นที่เป็นภูเขาและที่ราบเชิงเขานั้น โดยจะนําสิ่งของดังกล่าวไปมอบให้ในวันอาทิตย์ที่ 10 ธันวาคม 2566 นี้ต่อไป
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าตามนโยบายแก้ไขปัญหาการนำเข้าและส่งออกสินค้าที่ผิดกฎหมาย
วันศุกร์ที่ 10 พฤศจิกายน 2566
กระทรวงเกษตรฯ เดินหน้าตามนโยบายแก้ไขปัญหาการนําเข้าและส่งออกสินค้าที่ผิดกฎหมาย
นบข. เคาะมาตรการช่วยเหลือเกษตรกรผู้ปลูกข้าวปีการผลิต 2566/67 สนันสนุนไร่ละ 1,000 บาท พร้อมเข้าครม. 14 พ.ย. 66 นี้
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลัง ประชุมคณะกรรมการนโยบายและบริหารข้าวแห่งชาติ (นบข.) ครั้งที่ 2/2566 โดยมี นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เป็นประธาน และมีนายประยูร อินสกุล ปลัดกระทรวงเกษตรและสหกรณ์ ผู้แทนธนาคารเพื่อการเกษตรและสหกรณ์การเกษตร (ธ.ก.ส.) ผู้แทนกระทรวงพาณิชย์ และเจ้าหน้าที่ที่เกี่ยวข้อง เข้าร่วม ณ ห้องบุรฉัตรไชยากร กระทรวงพาณิชย์ ว่า ที่ประชุมมีมติเห็นชอบมาตรการช่วยเหลือเกษตรกรผู้ปลูกข้าว ตามโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2566/67 เพื่อช่วยเหลือเกษตรกรกว่า 4.68 ล้านครัวเรือนทั่วประเทศไทย ในอัตราไร่ละ 1,000 บาท รายละไม่เกิน 20 ไร่ รวมไม่เกิน 20,000 บาทต่อราย วงเงินงบประมาณจ่ายขาด 56,321 ล้านบาท ทั้งนี้ สําหรับปีการผลิตถัดไป กระทรวงเกษตรฯ ได้รับมอบหมายเป็นเจ้าภาพในการเชิญชวนพี่น้องเกษตรกรเข้าร่วมโครงการฝึกอบรมเพื่อพัฒนาองค์ความรู้ตลอดกระบวนการผลิต และเพื่อเป็นแนวทางการแก้ไขปัญหาในระยะยาว
นอกจากนี้ ที่ประชุมยังมีมติเห็นชอบการขอเพิ่มกรรมการของคณะกรรมการนโยบายและบริหารข้าวแห่งชาติ (นบข.) จํานวน 3 ราย และขอเพิ่มอนุกรรมการของคณะอนุกรรมการนโยบายและบริหารข้าวแห่งชาติการผลิต (กข.) จํานวน 2 ราย เพื่อให้การดําเนินงานบริหารจัดการข้าวเป็นไปด้วยความราบรื่น คล่องตัว มีการพิจารณาโดยละเอียดถี่ถ้วน รอบคอบครบทุกด้าน พร้อมนํามติเสนอคณะรัฐมนตรีในวันอังคารที่ 14 พฤศจิกายน 2566 ต่อไป
รัฐบาลไทย-ข่าวทำเนียบรัฐบาล-กระทรวงอุตฯ หารือ กมธ.อุตสาหกรรม ปูทางขับเคลื่อนเศรษฐกิจ
วันศุกร์ที่ 10 พฤศจิกายน 2566
10/11/2566
กระทรวงอุตฯ หารือ กมธ.อุตสาหกรรม ปูทางขับเคลื่อนเศรษฐกิจ
กระทรวงอุตฯ หารือ กมธ.อุตสาหกรรม ปูทางขับเคลื่อนเศรษฐกิจ
วันที่ 8 พฤศจิกายน 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ให้นายอัครเดช วงษ์พิทักษ์โรจน์ ประธานคณะกรรมาธิการการอุตสาหกรรม สภาผู้แทนราษฎร นําคณะกรรมาธิการการอุตสาหกรรม ที่ปรึกษา นักวิชาการ และเลขานุการประจําคณะกรรมาธิการ และ ข้าราชการสํานักกรรมาธิการ 1 สํานักงานเลขาธิการสภาผู้แทนราษฎร เข้าหารือกับคณะผู้บริหารกระทรวงอุตสาหกรรม โดยมีนางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม นายณัฐพล รังสิตพล ปลัดกระทรวงอุตสาหกรรม นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม นายเอกภัทร วังสุวรรณ รองปลัดกระทรวงอุตสาหกรรม นายใบน้อย สุวรรณชาตรี อธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม คณะผู้บริหารระดับสูงของกระทรวงอุตสาหกรรม ร่วมหารือ ณ ห้องประชุม ชั้น 6 อาคารกรมส่งเสริมอุตสาหกรรม
รัฐมนตรีว่าการกระทรวงอุตสาหกรรม เผยว่า กระทรวงอุตสาหกรรม ได้ประชุมร่วมกับคณะกรรมาธิการอุตสาหกรรม สภาผู้แทนราษฎร นําเสนอแผนการขับเคลื่อนนโยบายอุตสาหกรรมเศรษฐกิจที่เติบโตอย่างยั่งยืนคู่ชุมชน การปรับภารกิจเข้าสู่ดิจิทัลอย่างเป็นระบบ (Digital Government) การบูรณาการการกํากับดูแลโดยใช้กลไกทางกฎหมาย และกองทุนพัฒนาอุตสาหกรรม ตลอดจนแผนการดําเนินงานของหน่วยงานในสังกัด ในโอกาสที่คณะกรรมาธิการฯ เดินทางเข้าพบ เพื่อแลกเปลี่ยนข้อคิดเห็นสําหรับการขับเคลื่อนอุตสาหกรรมในชั้นกรรมาธิการต่อไป
โดยที่ประชุมได้หารือในประเด็นต่างๆ อาทิ การส่งเสริมผู้ประกอบการอุตสาหกรรมเดิมให้สามารถปรับไปสู่อุตสาหกรรมยานยนต์ไฟฟ้า สําหรับผู้ประกอบการที่มีศักยภาพความพร้อม โดยกรมส่งเสริมอุตสาหกรรม และการนําเสนอแนวโน้มทิศทางอุตสาหกรรมโดยสํานักงานเศรษฐกิจอุตสาหกรรมเพื่อเป็นแนวทางในการดําเนินธุรกิจสําหรับผู้ประกอบการที่ยังไม่พร้อมปรับแผนการผลิต รวมทั้งการสนับสนุนแหล่งเงินทุนสําหรับการเปลี่ยนผ่านจากกองทุนพัฒนาอุตสาหกรรม และการส่งเสริมการทําเหมืองโพแตซ ให้สามารถผลิตปุ๋ยได้เองภายในประเทศ ซึ่งช่วยลดรายจ่ายจากการนําเข้าปุ๋ยปีละกว่า 2 หมื่นล้านบาท โดยในส่วนนี้คณะกรรมาธิการฯได้เน้นย้ําให้ผู้ประกอบการเหมืองแร่ ประกอบธุรกิจด้วยความรับผิดชอบ และบริหารความสัมพันธ์ให้สามารถอยู่ร่วมกับชุมชนได้อย่างเป็นสุข
นอกจากนี้ที่ประชุมยังได้หารือเกี่ยวกับมาตรการส่งเสริมการลงทุนจากต่างประเทศ รวมทั้งมาตรการควบคุมดูแลกากอุตสาหกรรม พร้อมชื่นชมการขับเคลื่อนนโยบายส่งเสริมอุตสาหกรรมฮาลาลของกระทรวงอุตสาหกรรม เพื่อเสริมสร้างศักยภาพในการส่งออกผลิตภัณฑ์ไปยังกลุ่มประเทศตะวันออกกลาง โดยขอให้พิจารณาเกณฑ์การรับรองมาตรฐานให้เหมาะสม และมีความรวดเร็วเพื่ออํานวยความสะดวกให้กับผู้ประกอบการ ซึ่งอยู่ระหว่างการหารือกับคณะกรรมการข้าราชการพลเรือน (ก.พ.) ในการยกระดับหน่วยงานดําเนินการขึ้นเป็น กรมอุตสาหกรรมฮาลาล
อย่างไรก็ดี กระทรวงอุตสาหกรรม พร้อมให้ความร่วมมือกับ คณะกรรมาธิการอุตสาหกรรม สภาผู้แทนราษฎร ในการให้ข้อมูลที่เป็นประโยชน์ต่อการทํางาน รวมทั้งการรับฟังเสียงสะท้อนจากภาคประชาชนเพื่อยกระดับการขับเคลื่อนนโยบายอย่างเต็มศักยภาพ
รัฐบาลไทย-ข่าวทำเนียบรัฐบาล-ผู้ตรวจราชการกระทรวงอุตสาหกรรม เดชา นำทีม MIND ชมศูนย์ทดสอบยานยนต์จีน เล็งต่อยอดไอเดียพัฒนามาตรฐานไทยสู่ระดับสากล
วันศุกร์ที่ 10 พฤศจิกายน 2566
10/11/2566
ผู้ตรวจราชการกระทรวงอุตสาหกรรม เดชา นําทีม MIND ชมศูนย์ทดสอบยานยนต์จีน เล็งต่อยอดไอเดียพัฒนามาตรฐานไทยสู่ระดับสากล
ผู้ตรวจราชการกระทรวงอุตสาหกรรม เดชา นําทีม MIND ชมศูนย์ทดสอบยานยนต์จีน เล็งต่อยอดไอเดียพัฒนามาตรฐานไทยสู่ระดับสากล
วันที่ 19 กันยายน 2566 นายเดชา จาตุธนานันท์ ผู้ตรวจราชการกระทรวงอุตสาหกรรม และคณะผู้บริหารกระทรวงอุตสาหกรรม ประกอบด้วย นายกฤศ จันทร์สุวรรณ รองผู้อํานวยการสํานักงานเศรษฐกิจอุตสาหกรรม นายดุสิต อนันตรักษ์ ผู้อํานวยการศูนย์เทคโนโลยีสารสนเทศและการสื่อสาร สํานักงานปลัดกระทรวงอุตสาหกรรม นายชัยวิชิต ลิขิตาภรณ์ ผู้อํานวยการกองกําหนดมาตรฐาน สํานักงานมาตรฐานผลิตภัณฑ์อุตสาหกรรม และนายเกรียงศักดิ์ วงศ์พร้อมรัตน์ ผู้อํานวยการสถาบันยานยนต์ ได้เดินทางไปยังเมืองกวางโจว มณฑลกวางตุ้ง เพื่อเยี่ยมชมศูนย์ทดสอบรถยนต์ CATARC Automotive Testing Centers
ศูนย์ทดสอบรถยนต์ ณ เมืองกวางโจวแห่งนี้ เป็น 1 ใน 6 ศูนย์ทดสอบในประเทศจีน ของ China Automotive Technology and Research Center (CATARC) ถือหุ้นทั้งหมดโดย CATARC และมีรายได้จากการให้บริการด้านการทดสอบ (Type Approval) และการวิจัยพัฒนา (R&D) ทั้งรถยนต์ที่ผลิตในประเทศจีนและรถยนต์นําเข้า มีรายได้ประมาณ 500-600 ล้านหยวนต่อปี โดยครึ่งหนึ่งของรายได้มาจากกิจกรรมด้านวิจัยและพัฒนา ศูนย์ทดสอบฯ มีพนักงานประมาณ 300 คน และประกอบด้วย สนามทดสอบ (Vehicle Performance Test Drive) ความยาวประมาณ 2.1 กิโลเมตร และห้องปฏิบัติการทดสอบ 6 ส่วนหลัก เช่น ห้องปฏิบัติการทดสอบ NEV (New Energy Vehicle) และชิ้นส่วน ได้แก่ แบตเตอรี่ มอเตอร์ ห้องปฏิบัติการทดสอบมลพิษ ห้องปฏิบัติการทดสอบการชน (Crash Test) ห้องปฏิบัติการทดสอบความเข้ากันได้ทางแม่เหล็กไฟฟ้า (EMC) เป็นต้น
ในระหว่างการเยี่ยมชม คณะผู้บริหารฝ่ายไทยได้มีการหารือกับ Mr. Fu Tienqiang หัวหน้าวิศวกรของศูนย์ทดสอบฯ จึงทราบว่า ในปัจจุบัน รถยนต์เครื่องยนต์สันดาปภายในที่จําหน่ายในจีนเป็นมาตรฐานยูโร 6 แล้ว และกําลังจะพัฒนาไปสู่ยูโร 7 ต่อไป โดยระบบมาตรฐานของจีนจะกําหนดเกณฑ์ให้สูงกว่ามาตรฐานของสหภาพยุโรปเสมอ เพื่อให้สามารถส่งออกรถยนต์ไปจําหน่ายยังยุโรป อเมริกาเหนือได้
รัฐบาลไทย-ข่าวทำเนียบรัฐบาล-​โฆษกฯ เผย นายกฯ ห่วงใยประชาชนกรณีแผ่นดินไหว อ.ปาย จ.แม่ฮ่องสอน กำชับหน่วยงานที่เกี่ยวข้องเฝ้าระวัง เตรียมรับมือสถานการณ์เหตุฉุกเฉิน ปฏิบัติการให้ความช่วยเหลือประชาชนในพื้นที่
วันศุกร์ที่ 10 พฤศจิกายน 2566
10/11/2566
​โฆษกฯ เผย นายกฯ ห่วงใยประชาชนกรณีแผ่นดินไหว อ.ปาย จ.แม่ฮ่องสอน กําชับหน่วยงานที่เกี่ยวข้องเฝ้าระวัง เตรียมรับมือสถานการณ์เหตุฉุกเฉิน ปฏิบัติการให้ความช่วยเหลือประชาชนในพื้นที่
​โฆษกฯ เผย นายกฯ ห่วงใยประชาชนกรณีแผ่นดินไหว อ.ปาย จ.แม่ฮ่องสอน กําชับหน่วยงานที่เกี่ยวข้องเฝ้าระวัง เตรียมรับมือสถานการณ์เหตุฉุกเฉิน ปฏิบัติการให้ความช่วยเหลือประชาชนในพื้นที่อย่างเร่งด่วน
วันที่ 10 พฤศจิกายน 2566 นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ห่วงใยพี่น้องประชาชนในพื้นที่ จ.แม่ฮ่องสอน จ.เชียงใหม่ จ.ลําปาง และ จ.ลําพูน กรณีเกิดแผ่นดินไหวขนาด 4.7 ระดับความลึก 2 กิโลเมตร เมื่อวันที่ 9 พฤศจิกายน 2566 เวลา 14.30 น.ที่ผ่านมา โดยสั่งการให้หน่วยงานที่เกี่ยวข้องเฝ้าระวัง เเละเตรียมพร้อมรับมือให้ความช่วยเหลือประชาชนในพื้นที่ดังกล่าวหากเกิดเหตุการณ์ฉุกเฉิน
โฆษกประจําสํานักนายกรัฐมนตรี กล่าวว่า กรมอุตุนิยมวิทยา และกรมทรัพยากรธรณี กระทรวงทรัพยากรธรรมชาติและสิ่งแวดล้อม รายงานว่า แผ่นดินไหวที่เกิดขึ้น แรงสั่นไหวสามารถรับรู้ไปยังบริเวณ อ.ปาย อ.เมืองแม่ฮ่องสอน จ.แม่ฮ่องสอน อ.เมืองเชียงใหม่ อ.สันทราย อ.จอมทอง อ.สันกําแพง อ.สะเมิง อ.สารภี อ.หนองหาร จ.เชียงใหม่ อ.เมืองลําพูน จ.ลําพูน อ.เกาะคา และ อ.เมืองปาน จ.ลําปาง นอกจากนี้ ต่อมาเวลา 14.42 น. ถึง 09.00 น. ของวันที่ 10 พ.ย. 2566 เกิดแผ่นดินไหวตามมาอีก (Aftershock) ขนาด 1.5 - 2.7 จํานวน 15 ครั้ง ในพื้นที่เดิม ซึ่งสาเหตุเกิดจากการเลื่อนตัวของกลุ่มรอยเลื่อนเวียงแหง ที่มีการวางตัวในทิศเหนือ - ใต้ มีการเลื่อนตัวแบบรอยเลื่อนปกติ (Normal fault)
ทั้งนี้ จากกรณีแผ่นดินไหวดังกล่าว สํานักงานชลประทานที่ 1 จ.เชียงใหม่ ได้ดําเนินการเร่งสํารวจตรวจสอบความมั่นคงแข็งแรงของตัวเขื่อน และอ่างเก็บน้ําที่อยู่ในความดูแล เพื่อรายงานข้อมูลให้ประชาชนที่อาศัยอยู่ในพื้นที่ท้ายเขื่อน มีความมั่นใจและเชื่อมั่นในความปลอดภัย โดยเบื้องต้นได้รายงานสภาพความมั่นคงของเขื่อนต่อแรงแผ่นดินไหว เขื่อนแม่กวงอุดมธาราเขื่อนหลัก เขื่อนแม่งัดสมบูรณ์ชล เขื่อนแม่ทะลบหลวง อ่างห้วยแม่ฮ่องสอน และเขื่อนโป่งอ่อน ซึ่งพบว่า เขื่อนและอ่างเก็บน้ําอยู่ในสภาวะปกติและปลอดภัย ขอให้ประชาชนที่อาศัยอยู่ในพื้นที่ท้ายเขื่อนมั่นใจและเชื่อมั่นในความปลอดภัยแข็งแรงของเขื่อน นอกจากนี้ เจ้าหน้าที่สํานักงานป้องกันและบรรเทาสาธารณภัย ได้ประสานให้องค์กรปกครองส่วนท้องถิ่น และฝ่ายปกครอง แจ้งให้ผู้นําหมู่บ้านและผู้นําท้องถิ่น ออกสํารวจความเสียหาย
“นายกรัฐมนตรีห่วงใยประชาชน โดยสั่งการหน่วยงานที่เกี่ยวข้องให้ปฏิบัติการ เฝ้าระวัง เตรียมความพร้อมอย่างเต็มกําลัง เพื่อรับมือกับสถานการณ์ฉุกเฉินได้อย่างรวดเร็วเเละทันต่อสถานการณ์ ทั้งนี้ นายกฯ ขอให้ประชาชนในพื้นที่ติดตามข้อมูลข่าวสารจากหน่วยงานที่เกี่ยวข้องทั้งกองเฝ้าระวังแผ่นดินไหว กรมอุตุนิยมวิทยา กรมป้องกันและบรรเทาสาธารณภัย กระทรวงมหาดไทย รวมถึงหน่วยงานในท้องถิ่นอย่างใกล้ชิด” นายชัย กล่าว
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา มอบ ดนัยณัฏฐ์ ที่ปรึกษารัฐมนตรีฯ เร่งดันนโยบาย รถ EV ส่งเสริมการผลิตและการใช้รถยนต์ไฟฟ้าภายในประเทศ
วันศุกร์ที่ 10 พฤศจิกายน 2566
10/11/2566
รัฐมนตรีฯ พิมพ์ภัทรา มอบ ดนัยณัฏฐ์ ที่ปรึกษารัฐมนตรีฯ เร่งดันนโยบาย รถ EV ส่งเสริมการผลิตและการใช้รถยนต์ไฟฟ้าภายในประเทศ
รัฐมนตรีฯ พิมพ์ภัทรา มอบ ดนัยณัฏฐ์ ที่ปรึกษารัฐมนตรีฯ เร่งดันนโยบาย รถ EV ส่งเสริมการผลิตและการใช้รถยนต์ไฟฟ้าภายในประเทศ
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เร่งผลักดันมาตรการส่งเสริมยานยนต์ไฟฟ้า หรือ EV 3.5 ส่งเสริมการผลิตและการใช้รถยนต์ไฟฟ้าอย่างแพร่หลายภายในประเทศ โดยวันนี้ (10 ตุลาคม 2566 ) ได้มอบหมายให้นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม เป็นประธานการประชุมการขับเคลื่อนนโยบายด้านอุตสาหกรรมยานยนต์ไฟฟ้ากับผู้แทนหน่วยงานที่เกี่ยวข้อง โดยได้มีการหารือในการสนับสนุนด้านต้นทุนและราคาให้มีความเหมาะสมและสอดคล้องกับความต้องการของผู้ผลิตและผู้บริโภค รวมทั้งมาตรการด้านสิทธิประโยชน์แก่ผู้ผลิตรถยนต์อีวีในการตั้งสถานประกอบการ พร้อมส่งเสริมให้เกิดการพัฒนาสถานีชาร์จไฟให้เพียงพอและครอบคลุมทั่วประเทศ ภายใต้การออกมาตรฐานความปลอดภัยต่างๆ เพื่อผู้บริโภค โดยเฉพาะในของเรื่องแบตเตอรี่ พร้อมเร่งหามาตรการส่งเสริมและสนับสนุนการผลิต การนําเทคโนโลยีระบบอัตโนมัติ หุ่นยนต์ (Robot & Automation) ให้ครอบคลุมทั้งกระบวนการจัดการการผลิต (Supply Chain) ของอุตสาหกรรมการผลิตยานยนต์ไฟฟ้า ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-”กระทรวงอุตฯ” ร่วมประชุมคณะกรรมการส่งเสริมวิสาหกิจขนาดกลางและขนาดย่อม
วันศุกร์ที่ 10 พฤศจิกายน 2566
10/11/2566
”กระทรวงอุตฯ” ร่วมประชุมคณะกรรมการส่งเสริมวิสาหกิจขนาดกลางและขนาดย่อม
”กระทรวงอุตฯ” ร่วมประชุมคณะกรรมการส่งเสริมวิสาหกิจขนาดกลางและขนาดย่อม
กรุงเทพฯ 29 กันยายน 2566 - นายภาสกร ชัยรัตน์ ผู้ตรวจราชการกระทรวงอุตสาหกรรม ผู้แทนรัฐมนตรีว่าการกระทรวงอุตสาหกรรม พร้อมด้วย นายวัชรุน จุ้ยจําลอง รองอธิบดีกรมส่งเสริมอุตสาหกรรม เป็นผู้แทนปลัดกระทรวงอุตสาหกรรม เข้าร่วมประชุมคณะกรรมการส่งเสริมวิสาหกิจขนาดกลางและขนาดย่อม ครั้งที่ 3/2566 โดยมี นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุม ณ ห้องประชุมกิตติยากรวรลักษณ์ ชั้น 4 สํานักงานปลัดกระทรวงพาณิชย์ กระทรวงพาณิชย์
ในการประชุมครั้งนี้ ได้พิจารณาและให้ความเห็นชอบในประเด็นต่างๆ ดังนี้ 1) แผนการส่งเสริมวิสาหกิจขนาดกลางและขนาดย่อม ฉบับที่ 5 (พ.ศ. 2566-2570) 2) รายงานสถานการณ์ MSME ไตรมาสที่ 2 และรายงานผลการตรวจสอบงบการเงินของ สสว. ประจําปี 2565 3) ให้ความเห็นชอบกฎบัตรคณะอนุฯ ตรวจสอบ สสว. ฉบับทบทวนปี 2566 และให้ความเห็นชอบจัดสรรเงินกองทุนส่งเสริมวิสาหกิจขนาดกลางและขนาดย่อม ประจําปี 2566 ไปพลางก่อน
นอกจากนี้ รองนายกรัฐมนตรี ยังได้มอบนโยบายเกี่ยวกับการดําเนินงานและบริหารงานของ สสว. โดยเน้นย้ําการขับเคลื่อน ส่งเสริมพัฒนา SMEs อย่างชัดเจน มีการทํางานบูรณาการอย่างชัดเจน เพื่อประสิทธิภาพในการส่งเสริม SMEs โดยรัฐบาลได้วางเป้าหมายให้ SMEs เป็นกลไกในการขับเคลื่อนเศรษฐกิจที่สําคัญอีกอย่างหนึ่งของประเทศไทย
รัฐบาลไทย-ข่าวทำเนียบรัฐบาล-พิมพ์ภัทรา สั่งยกระดับภาคอุตสาหกรรม ขานรับนโยบายรัฐบาล เร่งผลักดันอุตสาหกรรมศักยภาพ ทั้ง EV หุ่นยนต์และระบบอัตโนมัติ AI
วันศุกร์ที่ 10 พฤศจิกายน 2566
10/11/2566
พิมพ์ภัทรา สั่งยกระดับภาคอุตสาหกรรม ขานรับนโยบายรัฐบาล เร่งผลักดันอุตสาหกรรมศักยภาพ ทั้ง EV หุ่นยนต์และระบบอัตโนมัติ AI
พิมพ์ภัทรา สั่งยกระดับภาคอุตสาหกรรม ขานรับนโยบายรัฐบาล เร่งผลักดันอุตสาหกรรมศักยภาพ ทั้ง EV หุ่นยนต์และระบบอัตโนมัติ AI
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยว่า ตนได้เร่งรัดให้สํานักงานมาตรฐานผลิตภัณฑ์อุตสาหกรรม (สมอ.) จัดทํามาตรฐานในปีงบประมาณ 2567 ที่ตอบโจทย์การพัฒนาอุตสาหกรรมไทยตามนโยบายรัฐบาล และสร้างความเป็นอยู่ที่ดีให้แก่พี่น้องประชาชน โดยเฉพาะมาตรฐานในกลุ่มอุตสาหกรรมเป้าหมาย ซึ่งเป็นนโยบายสําคัญในการยกระดับอุตสาหกรรมและเศรษฐกิจของประเทศ เน้นอุตสาหกรรมที่มีศักยภาพ ได้แก่ EV อิเล็กทรอนิกส์อัจฉริยะ เครื่องมือแพทย์ อุตสาหกรรมชีวภาพ AI ฮาลาล และ Soft power ซึ่งคาดว่าจะเป็นอุตสาหกรรมที่สามารถนําเม็ดเงินมาสู่ภาคอุตสาหกรรมของไทยได้เป็นอย่างดี โดยตั้งเป้าหมายไว้ 600 มาตรฐาน
ด้าน นายวันชัย พนมชัย รองปลัดกระทรวงอุตสาหกรรม รักษาราชการแทนเลขาธิการสํานักงานมาตรฐานผลิตภัณฑ์อุตสาหกรรม (สมอ.) กล่าวว่า สมอ. เตรียมขออนุมัติแผนการกําหนดมาตรฐานในปีงบประมาณ 2567 รวม 600 มาตรฐาน ในการประชุมบอร์ด สมอ. ในเดือนตุลาคมนี้ ซึ่งเพิ่มขึ้นจากปีงบประมาณ 2566 ที่สามารถจัดทํามาตรฐานได้ 478 มาตรฐาน ทั้งนี้ ให้เร่งผลักดันมาตรฐานที่เป็นเรื่องเร่งด่วนตามนโยบายรัฐมนตรีว่าการกระทรวงอุตสาหกรรมก่อน เช่น มาตรฐานสถานีชาร์จรถไฟฟ้า สาธารณะ รถจักรยานยนต์ไฟฟ้า มาตรฐานอาหารฮาลาล AI เครื่องมือแพทย์ BCG และหุ่นยนต์และระบบอัตโนมัติ เป็นต้น
“ภายหลังที่บอร์ดให้ความเห็นชอบมาตรฐานที่ สมอ. เสนอแล้ว จะเร่งรัดให้ สมอ. ดําเนินการจัดทํามาตรฐานให้แล้วเสร็จโดยเร็ว เพื่อยกระดับภาคอุตสาหกรรมในการผลิตสินค้าให้มีคุณภาพเป็นไปตามมาตรฐาน และเสริมสร้างขีดความสามารถในการแข่งขันให้กับภาคอุตสาหกรรมเพื่อก้าวสู่ความเป็นอุตสาหกรรม 4.0 และคุ้มครองผู้บริโภคให้ปลอดภัยจากการใช้สินค้า โดยเฉพาะสินค้าที่ส่งผลกระทบต่อความปลอดภัยของประชาชน” นายวันชัยฯ กล่าว
รัฐบาลไทย-ข่าวทำเนียบรัฐบาล-เตือน! ปั๊มปฏิเสธจำหน่ายน้ำมันจากมาตรการชดเชยจากภาครัฐ หากพบความผิดมีโทษทั้งจำทั้งปรับ
วันศุกร์ที่ 10 พฤศจิกายน 2566
เตือน! ปั๊มปฏิเสธจําหน่ายน้ํามันจากมาตรการชดเชยจากภาครัฐ หากพบความผิดมีโทษทั้งจําทั้งปรับ
.....
เตือน! ปั๊มปฏิเสธจําหน่ายน้ํามันจากมาตรการชดเชยจากภาครัฐ หากพบความผิดมีโทษทั้งจําทั้งปรับ
.
ภายหลังรัฐบาลออกมาตรการลดภาระค่าใช้จ่ายด้านพลังงานให้ปชช. โดยใช้กลไกการลดภาษีสรรพสามิตและกลไกกองทุนน้ํามันเชื้อเพลิง ส่งผลราคาน้ํามันปรับตัวลงอย่างมีนัยยะสําคัญ ทําให้มีผู้ใช้รถจํานวนมากเข้ามาใช้บริการ จนทําน้ํามันหมด และทําให้เกิดข้อสงสัยว่าเกิดจากหมดจริง หรือหมดเพราะการกักตุนน้ํามัน
.
เรื่องนี้ กระทรวงพลังงานได้ดําเนินการตรวจสอบข้อเท็จจริง ให้ประชาชนผู้ใช้น้ํามันได้รับการคุ้มครองทางกฎหมาย และยืนยันว่า การปรับลดราคาน้ํามันเป็นมาตรการช่วยเหลือ และชดเชยจากภาครัฐ ไม่ได้กระทบกําไรในส่วนผู้ประกอบการ จึงไม่อาจอ้างปฏิเสธการจําหน่ายได้ หากผู้ประกอบการปฏิเสธการจําหน่ายในขณะที่น้ํามันยังมีในสต็อก จะมีโทษจําคุกไม่เกิน 7 ปี ปรับไม่เกิน 140,000 บาท หรือทั้งจําทั้งปรับ
.
ขณะเดียวกัน ประชาชนสามารถแจ้งข้อสงสัย พร้อมรายละเอียดชื่อสถานีบริการ และสถานที่ตั้ง กับกรมธุรกิจพลังงาน หรือกองตรวจราชการ กระทรวงพลังงาน หมายเลขโทรศัพท์ 02-1406080 เพื่อประสานกับกรมการค้าภายใน กระทรวงพาณิชย์ ให้ดําเนินการตรวจสอบข้อเท็จจริงได้
.
อ่านเพิ่มเติม คลิก https://www.thaigov.go.th/news/contents/details/74380
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ชู เทศกาล “Thailand Winter Festival” และ “Colorful Bangkok Festival” กระตุ้นเศรษฐกิจ ดึงดูดนักท่องเที่ยว ตั้งเป้า ไทย เป็นผู้นำด้าน Festival โลก
วันศุกร์ที่ 10 พฤศจิกายน 2566
ชู เทศกาล “Thailand Winter Festival” และ “Colorful Bangkok Festival” กระตุ้นเศรษฐกิจ ดึงดูดนักท่องเที่ยว ตั้งเป้า ไทย เป็นผู้นําด้าน Festival โลก
.....
นายกรัฐมนตรี มีเป้าหมายที่จะทําให้เทศกาล Thailand Winter Festival และ Colorful Bangkok Winter Festival เป็นหนึ่งในกลไกกระตุ้นเศรษฐกิจ ดึงดูดให้นักท่องเที่ยวเลือกมาไทยด้วยงานเทศกาลกว่า 3,000 งาน ที่มีความหลากหลายทั้งทางศิลปะ อาหาร ดนตรี กีฬา แสงสี อย่างครบถ้วน
.
รัฐบาลตั้งเป้าหมายให้ไทยเป็นผู้นําด้าน Festival ของโลก คณะกรรมการยุทธศาสตร์ซอฟต์พาวเวอร์แห่งชาติ เริ่มผลักดันแก้กฎหมายที่เป็นอุปสรรค วางรากฐานการเติบโตของอุตสาหกรรม และสร้างเครือข่ายเชื่อมโยงองค์ความรู้ ให้ไทยพร้อมเป็น Festival Country ในอนาคต
.
กิจกรรมประกอบด้วย
งานเฟสติวัลของไทยทั้ง 5 ภาค กว่า 2,800 กิจกรรม เช่น
- ภาคเหนือ : การแข่งขัน Doi Inthanon Thailand วันที่ 7 – 10 ธ.ค.66
- ภาคกลาง : ประเพณีตักบาตรกลางน้ํา เดือน พ.ย.66 จ.สุพรรณบุรี
- ภาคตะวันออกเฉียงเหนือ : งานมหัศจรรย์งานช้างสุรินทร์ วันที่ 16 – 27 พ.ย.66 จ.สุรินทร์
- ภาคตะวันออก : งานนมัสการหลวงพ่อโสธรและงานประเพณีแห่หลวงพ่อ วันที่ 24 พ.ย. – 5 ธ.ค.66 จ.ฉะเชิงเทรา
- ภาคใต้ : งาน Full Moon Party ณ เกาะพะงัน จ.สุราษฎร์ธานี
.
Colorful Bangkok Winter Festival จัดใน กทม. จํานวน 200 กิจกรรม นําเสนอวิถีชีวิตและเอกลักษณ์ของเมืองผ่านการท่องเที่ยวเชิงสร้างสรรค์ เช่น งานลอยกระทง งานแสงสี งานดนตรี งานศิลปะ และงานเคาท์ดาวน์
.
อ่านเพิ่มเติม คลิก > https://www.thaigov.go.th/news/contents/details/74511
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-SME D Bank ขับเคลื่อนนโยบายรัฐบาล โดยกระทรวงอุตสาหกรรม  รับหน้าที่หน่วยร่วมดำเนินโครงการสินเชื่อลดโลกร้อน (Decarbonize Loan)
วันศุกร์ที่ 10 พฤศจิกายน 2566
10/11/2566
SME D Bank ขับเคลื่อนนโยบายรัฐบาล โดยกระทรวงอุตสาหกรรม  รับหน้าที่หน่วยร่วมดําเนินโครงการสินเชื่อลดโลกร้อน (Decarbonize Loan)
SME D Bank ขับเคลื่อนนโยบายรัฐบาล โดยกระทรวงอุตสาหกรรม  รับหน้าที่หน่วยร่วมดําเนินโครงการสินเชื่อลดโลกร้อน (Decarbonize Loan)
SME D Bank ขับเคลื่อนนโยบายรัฐบาล โดยกระทรวงอุตสาหกรรม รับหน้าที่หน่วยร่วมดําเนินโครงการสินเชื่อลดโลกร้อน (Decarbonize Loan) ภายใต้กองทุนพัฒนาเอสเอ็มอีตามแนวประชารัฐ วงเงิน 1,500 ล้านบาท สนับสนุนผู้ประกอบการเอสเอ็มอีเข้าถึงแหล่งเงินทุนดอกเบี้ยต่ํา 3% ต่อปี วงเงินกู้สูงสุด 20 ล้านบาท นําไปยกระดับปรับเปลี่ยนธุรกิจสีเขียวเป็นมิตรต่อสิ่งแวดล้อมพาเติบโตอย่างยั่งยืน
ดร.ณัฐพล รังสิตพล ปลัดกระทรวงอุตสาหกรรม และประธานกรรมการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank กล่าวว่า รัฐบาล โดยกระทรวงอุตสาหกรรมให้ความสําคัญสูงสุดต่อการแก้ปัญหาภาวะโลกร้อน ด้วยการกําหนดเป็นนโยบายหลัก “อุตสาหกรรมเศรษฐกิจ” ที่ “เติบโตอย่างยั่งยืนคู่ชุมชน” ใน 4 มิติพร้อมกัน ได้แก่ 1.ความสําเร็จทางธุรกิจ เปลี่ยนผ่านสู่อุตสาหกรรมเศรษฐกิจ 2.ความอยู่ดีกับสังคมโดยรวม ส่งเสริมทํางานร่วมกันระหว่างสถานประกอบการ ชุมชน และสังคม 3. ความลงตัวกับกติกาสากล ดูแลสิ่งแวดล้อมสู่อุตสาหกรรมสีเขียว เพื่อโอกาสทางธุรกิจ และ 4.การกระจายรายได้สู่ชุมชนที่ตั้ง ดังนั้น เพื่อขับเคลื่อนนโยบายดังกล่าว จึงมอบหมายให้ SME D Bank เป็นหน่วยร่วมดําเนินโครงการสินเชื่อลดโลกร้อน (Decarbonize Loan) ภายใต้กองทุนพัฒนาเอสเอ็มอีตามแนวประชารัฐ วงเงินรวม 1,500 ล้านบาท สนับสนุนให้ผู้ประกอบการเอสเอ็มอีเข้าถึงแหล่งเงินทุนดอกเบี้ยต่ํา นําไปยกระดับปรับเปลี่ยนธุรกิจสีเขียวเป็นมิตรต่อสิ่งแวดล้อมและเติบโตอย่างยั่งยืน ไม่ว่าจะเป็นการปรับปรุง หรือลงทุนในกิจการ ปรับเปลี่ยนเครื่องจักร หรือเสริมสภาพคล่องในการดําเนินธุรกิจตามแนวทาง BCG Model (B: Bio Economy เศรษฐกิจชีวภาพ, C: Circular Economy เศรษฐกิจหมุนเวียน และ G: Green Economy เศรษฐกิจสีเขียว) ซึ่งจะช่วยดูแลสิ่งแวดล้อมและลดการปล่อยคาร์บอนไดออกไซด์ รวมถึง สร้างประโยชน์แก่สังคม ชุมชน สิ่งแวดล้อม และโลกให้ดีขึ้น
จุดเด่นของโครงการสินเชื่อดังกล่าว อัตราดอกเบี้ยต่ําพิเศษเพียง 3% ต่อปี ใน 3 ปีแรก ปีถัดไป MLR ต่อปี (MLR = 7.50%) วงเงินกู้ขั้นต่ํา 1 ล้านบาท ถึงสูงสุดไม่เกิน 20 ล้านบาท ผ่อนนานสูงสุด 7 ปี หลักประกันตามเกณฑ์ที่กองทุนกําหนด คุณสมบัติเป็นผู้ประกอบการเอสเอ็มอีนิติบุคคล ที่ดําเนินธุรกิจมาแล้วไม่น้อยกว่า 3 ปี ดําเนินกิจการเป็นผู้ผลิต ให้บริการ ค้าปลีกค้าส่ง หรือผู้ประกอบธุรกิจในกลุ่มอุตสาหกรรม BCG กลุ่มอุตสาหกรรมอ้อยและน้ําตาล หรือธุรกิจที่เกี่ยวเนื่อง (Supply Chain) และกลุ่มอุตสาหกรรมอื่น ๆ ที่ต้องการปรับปรุงการดําเนินงานในการดูแลสิ่งแวดล้อม ผ่านการลงทุนด้านเครื่องจักรกล ด้านสิ่งปลูกสร้าง ด้านกระบวนการผลิต อาทิ การปรับเปลี่ยนอุปกรณ์ไฟฟ้าประหยัดพลังงาน หรือการปรับมาใช้พลังงานสะอาดทดแทน เป็นต้น
ผู้ประกอบการเอสเอ็มอีที่สนใจขอรับการสนับสนุนสินเชื่อ สามารถลงทะเบียนข้อมูลสถานประกอบการได้ที่ http://i.industry.go.th/ และยื่นขอสินเชื่อได้ที่ www.thaismefund.com หรือสอบถามข้อมูลเพิ่มเติมได้ที่ สํานักงานกองทุนพัฒนาเอสเอ็มอีตามแนวทางประชารัฐ สํานักงานอุตสาหกรรมจังหวัดทั้ง 76 จังหวัด และสาขา SME D Bank ทั่วประเทศ
รัฐบาลไทย-ข่าวทำเนียบรัฐบาล-ปลัดณัฐพล เปิดงานสัมมนา Delta Future Industry Summit ประจำปี 2566 ย้ำภาคอุตสาหกรรมใส่ใจสิ่งแวดล้อม มุ่งสู่สังคมคาร์บอนสุทธิเป็นศูนย์
วันศุกร์ที่ 10 พฤศจิกายน 2566
10/11/2566
ปลัดณัฐพล เปิดงานสัมมนา Delta Future Industry Summit ประจําปี 2566 ย้ําภาคอุตสาหกรรมใส่ใจสิ่งแวดล้อม มุ่งสู่สังคมคาร์บอนสุทธิเป็นศูนย์
ปลัดณัฐพล เปิดงานสัมมนา Delta Future Industry Summit ประจําปี 2566 ย้ําภาคอุตสาหกรรมใส่ใจสิ่งแวดล้อม มุ่งสู่สังคมคาร์บอนสุทธิเป็นศูนย์
วันที่ 3 พฤศจิกายน 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานกล่าวเปิดงานสัมมนา Delta Future Industry Summit ประจําปี 2566 สุดยอดอุตสาหกรรมแห่งอนาคตของเดลต้า โดยมี ดร.พลาวุธ วงศ์วิวัฒน์ ผู้อํานวยการกองยุทธศาสตร์และแผนงาน เข้าร่วม ทั้งนี้นายแจ็คกี้ จาง ประธาน บริษัท เดลต้าอิเล็คทรอนิกส์ (ประเทศไทย) จํากัด (มหาชน) ให้การต้อนรับ ณ โรงแรม แกรนด์ เซนเตอร์ พอยต์ เทอมินอล 21 กรุงเทพฯ
ปลัดกระทรวงอุตสาหกรรม กล่าวว่า ตามที่สหประชาชาติประกาศการเริ่มเข้าสู่ยุคโลกเดือด ทําให้การเปลี่ยนแปลงสภาพภูมิอากาศโลกกลายมาเป็นเรื่องเร่งด่วนที่ต้องให้ความสนใจ เนื่องจากผลกระทบของการเปลี่ยนแปลงสภาพภูมิอากาศมีความชัดเจนมากขึ้น
กระทรวงอุตสาหกรรม (อก.) ตระหนักถึงความสําคัญในเรื่องสิ่งแวดล้อม จึงส่งเสริมให้เกิดการเปลี่ยนแปลงภาคอุตสาหกรรมอย่างเร่งด่วน ให้ภาคอุตสาหกรรมลดการปล่อยก๊าซเรือนกระจก และมุ่งสู่การปล่อยคาร์บอนสุทธิเป็นศูนย์ภายในปี พ.ศ. 2565 เพื่อให้อุตสาหกรรมอยู่ร่วมกับชุมชนได้อย่างยั่งยืน และ อก. ยังเร่งผลักดันให้ภาคอุตสาหกรรมเข้าสู่สังคมคาร์บอนต่ํา โดยการเพิ่มประสิทธิภาพการใช้พลังงาน และหันมาใช้พลังงานทดแทน ส่งเสริมการใช้รถยนต์ไฟฟ้าในประเทศให้เพิ่มขึ้น ตามนโยบาย 30@30 คือการตั้งเป้าผลิตรถยนต์ที่ปล่อยมลพิษเป็นศูนย์ ให้ได้อย่างน้อย 30% ของการผลิตยานยนต์ทั้งหมดในปี ค.ศ. 2030 หรือ พ.ศ.2573 และการเตรียมปฏิบัติตามมาตรฐานการปล่อยก๊าซเรือนกระจกภาคบังคับของยูโร 5 และยูโร 6 ในอนาคต
และหนึ่งในโครงการที่ อก. ดําเนินการเพื่อสิ่งแวดล้อมคือ การมอบรางวัลอุตสาหกรรมสีเขียวหรือ GI ให้กับผู้ประกอบกิจการที่เป็นมิตรกับสิ่งแวดล้อมและความรับผิดชอบต่อสังคม ที่ถือเป็นการมีส่วนร่วมของภาคเอกชนในการร่วมเปลี่ยนแปลงการผลิตและธุรกิจเข้าสู่กระบวนการที่เป็นมิตรต่อสิ่งแวดล้อมมากขึ้น ซึ่งเดลต้าก็ได้รับรางวัล GI เมื่อปี 2560 อก. ขอแสดงความชื่นชมเดลต้า ที่มุ่งมั่นดําเนินงานอย่างเป็นมิตรต่อสิ่งแวดล้อม และเป็นส่วนร่วมในการผลักดันสนับสนุนประเทศไทยในการบรรลุเป้าหมายการลดการปล่อยก๊าซเรือนกระจกในอนาคต
รัฐบาลไทย-ข่าวทำเนียบรัฐบาล-กรมเจ้าท่าและบริษัท โทรคมนาคมแห่งชาติ จำกัด (มหาชน) ลงนามMOUโครงการท่าเทียบเรืออัจฉริยะและระบบติดตามเรือท่องเที่ยวเพื่อมาตรฐานความปลอดภัยของนักท่องเที่ยวทางน้ำ (SMART PIER PROJECT)
วันศุกร์ที่ 10 พฤศจิกายน 2566
10/11/2566
กรมเจ้าท่าและบริษัท โทรคมนาคมแห่งชาติ จํากัด (มหาชน) ลงนามMOUโครงการท่าเทียบเรืออัจฉริยะและระบบติดตามเรือท่องเที่ยวเพื่อมาตรฐานความปลอดภัยของนักท่องเที่ยวทางน้ํา (SMART PIER PROJECT)
กรมเจ้าท่าร่วมกับบริษัท โทรคมนาคมแห่งชาติ จํากัด (มหาชน) ลงนาม MOU โครงการท่าเทียบเรืออัจฉริยะและระบบติดตามเรือท่องเที่ยว เพื่อมาตรฐานความปลอดภัยของนักท่องเที่ยวทางน้ํา (SMART PIER PROJECT)
กรมเจ้าท่าร่วมกับบริษัท โทรคมนาคมแห่งชาติ จํากัด (มหาชน) ลงนาม MOU โครงการท่าเทียบเรืออัจฉริยะและระบบติดตามเรือท่องเที่ยว เพื่อมาตรฐานความปลอดภัยของนักท่องเที่ยวทางน้ํา (SMART PIER PROJECT)
นายกริชเพชร ชัยช่วย ผู้ตรวจราชการกระทรวงคมนาคม รักษาราชการแทนอธิบดีกรมเจ้าท่า และนายพัฒนา ณ สงขลา รองกรรมการผู้จัดการใหญ่ สายงานขายและปฏิบัติการลูกค้า 3 บริษัท โทรคมนาคมแห่งชาติ จํากัด (มหาชน) ร่วมลงนามในบันทึกข้อตกลงโครงการท่าเทียบเรืออัจฉริยะ และระบบติดตามเรือท่องเที่ยว เพื่อมาตรฐานความปลอดภัยของนักท่องเที่ยวทางน้ํา (SMART PIER PROJECT) ระหว่างกรมเจ้าท่า (จท.) และบริษัท โทรคมนาคมแห่งชาติ จํากัด (มหาชน) (NT) โดยมี นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย นายนรินทร์ศักดิ์ ศรัทธาประสิทธิ์ รองอธิบดีกรมเจ้าท่า ด้านโครงสร้างพื้นฐานการขนส่งทางน้ํา นายศุภกิจ ยอดแก้ว ผู้ช่วยกรรมการผู้จัดการใหญ่กลุ่มขายและปฏิบัติการลูกค้า ภาคใต้ NT ผู้บริหาร จท. และผู้บริหาร NT ร่วมเป็นสักขีพยาน เมื่อวันที่ 11 ตุลาคม 2566 ณ กรมเจ้าท่า กรุงเทพฯ
นายกริชเพชร ชัยช่วย กล่าวว่า จท. ในฐานะหน่วยงานกํากับดูแลงานด้านการคมนาคมขนส่งทางน้ําได้ร่วมกับ NT ดําเนินการพัฒนาท่าเทียบเรืออัจฉริยะและระบบติดตามเรือท่องเที่ยว (SMART PIER PROJECT) ซึ่งเป็นโครงการต้นแบบของการพัฒนาแพลตฟอร์มที่สามารถระบุตัวตน คัดกรอง ตรวจสอบ ติดตาม แจ้งเตือน และให้ความช่วยเหลือกรณีเกิดอุบัติภัย เป็นการบูรณาการการดําเนินงานระหว่างหน่วยงานตามนโยบายของรัฐบาลและกระทรวงคมนาคมด้านความปลอดภัยของนักท่องเที่ยว เพื่อพัฒนา ปรับปรุง และสร้างมาตรฐานท่าเทียบเรืออัจฉริยะต้นแบบให้มีความปลอดภัย รวมทั้งยกระดับความปลอดภัยของการท่องเที่ยวทางน้ําให้มีมาตรฐานในระดับสากล สอดรับกับนโยบายด้านการท่องเที่ยวของประเทศที่รัฐบาลให้ความสําคัญ
รัฐบาลไทย-ข่าวทำเนียบรัฐบาล-รมว.ยุติธรรม มอบเงินเยียวยาประชาชนที่ตกเป็นแพะในคดีอาญา รวม ๓ ราย เป็นเงินทั้งสิ้น ๒,๐๙๒,๐๔๙บาท
วันศุกร์ที่ 10 พฤศจิกายน 2566
10/11/2566
รมว.ยุติธรรม มอบเงินเยียวยาประชาชนที่ตกเป็นแพะในคดีอาญา รวม ๓ ราย เป็นเงินทั้งสิ้น ๒,๐๙๒,๐๔๙บาท
รมว.ยุติธรรม มอบเงินเยียวยาประชาชนที่ตกเป็นแพะในคดีอาญา รวม ๓ ราย เป็นเงินทั้งสิ้น ๒,๐๙๒,๐๔๙บาท
ในวันศุกร์ที่ ๑๐ พฤศจิกายน ๒๕๖๖ เวลา ๑๐.๐๐ น. ณ ศูนย์ยุติธรรมสร้างสุข (ศูนย์บริการร่วมกระทรวงยุติธรรม) ชั้น ๑ อาคารกระทรวงยุติธรรม พันตํารวจเอกทวี สอดส่อง รัฐมนตรีว่าการกระทรวงยุติธรรม เป็นประธานในพิธีมอบเงินช่วยเหลือเยียวยาแก่จําเลย (แพะ) ในคดีอาญา ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ.๒๕๔๔ (และที่แก้ไขเพิ่มเติม (ฉบับที่ ๒) พ.ศ.๒๕๕๙) โดยมี นางสาวเอมอร เสียงใหญ่ ผู้ตรวจราชการกระทรวงยุติธรรม พร้อมด้วย นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ นางสุจิตรา แก้วไกร รองอธิบดีกรมคุ้มครองสิทธิและเสรีภาพ คณะผู้บริหาร ข้าราชการ เจ้าหน้าที่ที่เกี่ยวข้อง และแพะในคดีอาญา เข้าร่วม
สําหรับจําเลย (แพะ) ในคดีอาญา ที่ได้รับการช่วยเหลือ มีจํานวน ๓ ราย ดังนี้
๑. กรณีตกเป็นแพะ ความผิดต่อพระราชบัญญัติการฟอกเงิน คดีถึงที่สุดที่ศาลอุทธรณ์ ระยะเวลาถูกคุมขัง ๑,๓๘๐ วัน โดยคณะกรรมการฯ พิจารณาให้ความช่วยเหลือ (๑) ค่าทดแทนการถูกคุมขัง เป็นเงิน ๕๗๓,๖๐๐ บาท (๒) ค่าขาดประโยชน์ทํามาหาได้ระหว่างถูกดําเนินคดี เป็นเงิน ๔๒๕,๒๗๕ บาท และ (๓) ค่าทนายความ ๗๕,๐๐๐ บาท รวมเป็นเงินทั้งสิ้น ๑,๐๗๓,๘๗๕ บาท
๒. กรณีตกเป็นแพะคดีความผิดฐานฉ้อโกงและพ.ร.บ.คอมพิวเตอร์ คดีถึงที่สุดที่ศาลชั้นต้น ระยะเวลาถูกคุมขัง ๓๓๖ วัน โดยคณะกรรมการฯ พิจารณาให้ความช่วยเหลือ (๑) ค่าทดแทนการถูกคุมขัง เป็นเงิน ๑๖๘,๐๐๐ บาท และ (๒) ค่าขาดประโยชน์ทํามาหาได้ระหว่างถูกดําเนินคดี เป็นเงิน ๑๑๓,๗๖๘ บาท รวมเป็นเงินทั้งสิ้น ๒๘๑,๗๖๘ บาท
๓. กรณีตกเป็นแพะคดีความผิดต่อชีวิต ฯลฯ คดีถึงที่สุดที่ศาลชั้นต้น ระยะเวลาถูกคุมขัง ๘๒๖ วัน โดยคณะกรรมการฯ พิจารณาให้ความช่วยเหลือ (๑) ค่าทดแทนการถูกคุมขัง เป็นเงิน ๔๑๓,๐๐๐ บาท (๒) ค่าขาดประโยชน์ทํามาหาได้ระหว่างถูกดําเนินคดี เป็นเงิน ๒๗๓,๔๐๖ บาท และ (๓) ค่าทนายความ ๕๐,๐๐๐ บาท รวมเป็นเงินทั้งสิ้น ๗๓๖,๔๐๖ บาท
รัฐบาลไทย-ข่าวทำเนียบรัฐบาล-รมว.พิมพ์ภัทรา ให้สมาคมอุตสาหกรรมยานยนต์ไทยเข้าพบ หารือนโยบายอุตสาหกรรมยานยนต์
วันศุกร์ที่ 10 พฤศจิกายน 2566
10/11/2566
รมว.พิมพ์ภัทรา ให้สมาคมอุตสาหกรรมยานยนต์ไทยเข้าพบ หารือนโยบายอุตสาหกรรมยานยนต์
รมว.พิมพ์ภัทรา ให้สมาคมอุตสาหกรรมยานยนต์ไทยเข้าพบ หารือนโยบายอุตสาหกรรมยานยนต์
วันที่ 7 พฤศจิกายน 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ให้ นายสุวัชร์ ศุภกาญจน์เดชากุล นายกสมาคมอุตสาหกรรมยานยนต์ไทยและคณะ เข้าพบเพื่อรับทราบนโยบายการดําเนินงานของกระทรวงอุตสาหกรรม และนโยบายที่เกี่ยวข้องกับอุตสาหกรรมยานยนต์ เพื่อเป็นแนวทางในการกําหนดทิศทางการทํางานร่วมกันระหว่างภาครัฐและภาคเอกชน โดยมีนางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม นายณัฐพล รังสิตพล ปลัดกระทรวงอุตสาหกรรม นายวันชัย พนมชัย รองปลัดกระทรวงอุตสาหกรรม รักษาราชการแทนเลขาธิการสํานักงานมาตรฐานผลิตภัณฑ์อุตสาหกรรม และผู้บริหารกระทรวงอุตสาหกรรม เข้าร่วมด้วย ณ ห้องประชุม 1 ชั้น 2 อาคารสํานักงานปลัดกระทรวงอุตสาหกรรม
รมว.พิมพ์ภัทรา กล่าวว่า อก. มีแนวทางดําเนินการตามที่คณะกรรมการนโยบายยานยนต์ไฟฟ้าแห่งชาติ (บอร์ดอีวี) ที่มีนายกรัฐมนตรีเป็นประธานการประชุม โดย อก. สนับสนุนและให้ความสําคัญในการผลักดันให้ไทยเป็นฮับการผลิตยานยนต์ไฟฟ้าในภูมิภาค ตามนโยบาย 30@30 ที่ตั้งเป้าหมายการผลิตรถ ZEV (Zero Emission Vehicle) หรือยานยนต์ที่ปล่อยมลพิษเป็นศูนย์ให้ได้อย่างน้อยร้อยละ 30 ของการผลิตยานยนต์ทั้งหมด ภายในปี 2573 และมาตรการสนับสนุนการใช้ยานยนต์ไฟฟ้า ระยะที่ 2 หรือ EV 3.5 ในช่วงระยะเวลา 4 ปี (พ.ศ. 2567 – 2570) เพื่อส่งเสริมให้อุตสาหกรรมยานยนต์ไฟฟ้าขยายตัวอย่างต่อเนื่อง และเปิดโอกาสให้เกิดการลงทุนผลิตรถยนต์ไฟฟ้าในประเทศไทยเพิ่มขึ้น สําหรับผู้ประกอบการรายใหม่ ๆ โดย อก. มีศูนย์ทดสอบยานยนต์และยางล้อแห่งชาติ” (ATTRIC) ที่รองรับการพัฒนาด้านยานยนต์ และพร้อมรับฟังปัญหาและความคิดเห็นจากสมาคมฯเพื่อนําไปหาแนวทางการดําเนินงานที่เหมาะสมในอนาคตต่อไป
รัฐบาลไทย-ข่าวทำเนียบรัฐบาล-รมว.พิมพ์ภัทรา ลงเหมืองชุมพร ชมต้นแบบเหมืองแร่สร้างสมดุลสิ่งแวดล้อม ดูแลสู่ชุมชน
วันศุกร์ที่ 10 พฤศจิกายน 2566
10/11/2566
รมว.พิมพ์ภัทรา ลงเหมืองชุมพร ชมต้นแบบเหมืองแร่สร้างสมดุลสิ่งแวดล้อม ดูแลสู่ชุมชน
รมว.พิมพ์ภัทรา ลงเหมืองชุมพร ชมต้นแบบเหมืองแร่สร้างสมดุลสิ่งแวดล้อม ดูแลสู่ชุมชน
ชุมพร : วันที่ 22 กันยายน 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม พร้อมด้วย ดร.ณัฐพล รังสิตพล ปลัดกระทรวงอุตสาหกรรม นําคณะผู้บริหารกระทรวงอุตสาหกรรม ลงพื้นที่ จ.ชุมพร เยี่ยมชมการดําเนินงาน บริษัท สมบูรณ์ศิลาทอง จํากัด หนึ่งในต้นแบบสถานประกอบการเหมืองแร่หินอุตสาหกรรมชนิดหินปูนเพื่ออุตสาหกรรมก่อสร้าง ที่สร้างความสมดุลการประกอบกิจการในพื้นที่ ยกระดับคุณภาพชีวิตประชาชน พร้อมกระจายรายได้สู่ชุมชนโดยรอบ ณ บริษัท สมบูรณ์ศิลาทอง จํากัด จ.ชุมพร
รัฐมนตรีว่าการกระทรวงอุตสาหกรรม เปิดเผยว่า กระทรวงอุตสาหกรรม ในฐานะหน่วยงานที่รับผิดชอบกํากับดูแลอุตสาหกรรมเหมืองแร่ ได้ดําเนินการอย่างเคร่งครัด ทั้งในด้านการกําหนดพื้นที่ที่มีศักยภาพในการทําเหมือง หรือ “เขตแหล่งแร่เพื่อการทําเหมือง” เพื่อให้การทําเหมืองเป็นไปอย่างถูกกฎหมายตามพระราชบัญญัติแร่ พ.ศ. 2560 ทั้งนี้ กระบวนการบริหารจัดการแร่จะต้องคํานึงถึงประโยชน์สูงสุดภายใต้ดุลยภาพด้านเศรษฐกิจ สังคม สิ่งแวดล้อม และสุขภาพของประชาชน
โดย บริษัท สมบูรณ์ศิลาทอง จํากัด เป็นผู้ประกอบกิจการเหมืองแร่หินอุตสาหกรรมชนิดหินปูนเพื่ออุตสาหกรรมก่อสร้าง และโรงโม่ บดและย่อยหิน ที่ประสบความสําเร็จในการบริหารจัดการ สามารถประกอบกิจการโดยไม่มีข้อร้องเรียนจากภาคประชาชน มีการบริหารจัดการวัสดุที่เป็นปลายโปรดักส์ หรือวัสดุเหลือใช้ (end products or waste materials) มาสร้างมูลค่าเพิ่ม ซึ่งได้รับรางวัลอุตสาหกรรม สีเขียวระดับ 3 (Green System) รางวัลเหมืองแร่สีเขียว (Green Mining Award 2017 -2021) และเป็นสถานประกอบการที่มีการดําเนินการด้านความรับผิดชอบต่อสังคมที่เป็นรูปธรรม มีการจัดเจ้าหน้าที่เพื่อประสานงานรับข้อคิดเห็นจากชุมชน ให้ความช่วยเหลือสนับสนุนเพื่อการยกระดับคุณภาพชีวิต การพัฒนาด้านสาธารณูปโภคให้กับชุมชน มีโครงการเสริมสร้างอาชีพใหม่ให้กับชุมชนผ่านกองทุนรอบโรงงานที่มีอยู่ และตรวจสอบและเฝ้าระวังผลกระทบต่อสิ่งแวดล้อมอยู่เสมอ พร้อมทั้งการบริหารการใช้เครื่องจักรที่เหมาะสมและมีประสิทธิภาพเพื่อลดผลกระทบต่อส่วนรวม ทั้งนี้ พื้นที่กลุ่มจังหวัดภาคใต้ฝั่งอ่าวไทย มีสถานประกอบการที่ได้รับประทานบัตร โรงแต่งแร่ โม่ บด ย่อยหิน จํานวน 160 ราย มีมูลค่าการส่งออกในปี 2565 จํานวน 3,565.28 ล้านบาท
สําหรับผู้บริหารที่ร่วมลงพื้นที่เหมืองแร่ในครั้งนี้ประกอบด้วย นางสาวณัฏฐิญา เนตยสุภา รองปลัดกระทรวงอุตสาหกรรม นายภาสกร ชัยรัตน์ ผู้ตรวจราชการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นายใบน้อย สุวรรณชาตรี อธิบดีกรมส่งเสริมอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นายอดิทัต วะสีนนท์ รองอธิบดีกรมอุตสาหกรรมพื้นฐานและการเหมืองแร่ นายวิฤทธิ์ วิเศษสินธุ์ รองเลขาธิการสํานักงานมาตรฐานผลิตภัณฑ์อุตสาหกรรม นางสุชาดา โพธิ์เจริญ รองอธิบดีกรมส่งเสริมอุตสาหกรรม นายวาที พีระวรานุพงศ์ รองอธิบดีกรมส่งเสริมอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย นางสาวนารถนารี รัฐปัตย์ กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่ง ประเทศไทย นายคณิต กายสอน อุตสาหกรรมจังหวัดชุมพร และผู้บริหารกระทรวงอุตสาหกรรมทั้งในพื้นที่ส่วนกลาง และส่วนภูมิภาค เข้าร่วมด้วย
รัฐบาลไทย-ข่าวทำเนียบรัฐบาล-เปิดตัว “วินสีขาว” หนุนกลุ่มไรเดอร์ มอเตอร์ไซค์รับจ้าง ร่วมเฝ้าระวังยาเสพติด ในพื้นที่กรุงเทพฯ
วันศุกร์ที่ 10 พฤศจิกายน 2566
เปิดตัว “วินสีขาว” หนุนกลุ่มไรเดอร์ มอเตอร์ไซค์รับจ้าง ร่วมเฝ้าระวังยาเสพติด ในพื้นที่กรุงเทพฯ
.....
เปิดตัว “วินสีขาว”  หนุนกลุ่มไรเดอร์ มอเตอร์ไซค์รับจ้าง ร่วมเฝ้าระวังยาเสพติด ในพื้นที่กรุงเทพฯ
.
สํานักงานคณะกรรมการป้องกันและปราบปรามยาเสพติด (ป.ป.ส.) ร่วมกับหน่วยงานที่เกี่ยวข้อง จัดโครงการ “วินสีขาว สร้างพื้นที่ปลอดภัย ห่างไกลยาเสพติด”
.
มีวัตถุประสงค์ เพื่อส่งเสริม “ไรเดอร์ และวินมอเตอร์ไซค์” ในพื้นที่กรุงเทพฯ ที่มีศักยภาพให้เป็นวินต้นแบบ ร่วมเฝ้าระวังยาเสพติด และดูแลความปลอดภัยของชุมชนในพื้นที่ให้บริการ
.
ปัจจุบันมีไรเดอร์อาชีพที่แจ้งในระบบประมาณ 86,000 คน กว่า 5,300 วิน หากรวมผู้ที่ทําอาชีพไรเดอร์ที่ไม่ใช่วิน มีกว่า 1-2 แสนคน ซึ่ง ป.ป.ส. จะดึงกลุ่มนี้ ร่วมแก้ปัญหายาเสพติดในชุมชน และจะขยายให้ครอบคลุมทุกเขต
.
ทั้งนี้ ปชช. ทุกคนสามารถร่วมกันเป็นหูเป็นตาเพื่อดูแลครอบครัว คนใกล้ชิด และชุมชน หากพบเบาะแสยาเสพติดแจ้งได้ สายด่วน ป.ป.ส. 1386
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-”คารม“ เผย บอร์ด สปสช. เพิ่ม 10 สิทธิประโยชน์บริการสร้างเสริมสุขภาพป้องกันโรคในกลุ่มผู้ต้องขังทั่วประเทศ
วันศุกร์ที่ 10 พฤศจิกายน 2566
10/11/2566
”คารม“ เผย บอร์ด สปสช. เพิ่ม 10 สิทธิประโยชน์บริการสร้างเสริมสุขภาพป้องกันโรคในกลุ่มผู้ต้องขังทั่วประเทศ
”คารม“ เผย บอร์ด สปสช. เพิ่ม 10 สิทธิประโยชน์บริการสร้างเสริมสุขภาพป้องกันโรคในกลุ่มผู้ต้องขังทั่วประเทศ
วันที่ 10 พฤศจิกายน 2566 นายคารม พลพรกลาง รองโฆษกประจําสํานักนายกรัฐมนตรี กล่าวว่า รัฐบาล ให้ความสําคัญในการดูแลสุขภาพประชาชนอย่างทั่วถึง ให้สามารถเข้าถึงสิทธิในการรักษาพยาบาลอย่างเท่าเทียม และเป็นธรรม ภายใต้ระบบหลักประกันสุขภาพถ้วนหน้า
นายคารม กล่าวว่า คณะกรรมการหลักประกันสุขภาพแห่งชาติ มีมติเห็นชอบ “บริการสร้างเสริมสุขภาพและป้องกันโรค (เพิ่มเติม) สําหรับผู้ต้องขัง ปีงบประมาณ 2567 จํานวน 10 รายการ เพื่อดูแลผู้ต้องขังให้เข้าถึงบริการตรวจสุขภาพที่จําเป็นเพิ่มมากขึ้น รวมทั้งเน้นให้ผู้ต้องขังเข้าถึงบริการสร้างเสริมสุขภาพและป้องกันโรค โดยบริการสร้างเสริมสุขภาพและป้องกันโรคที่เพิ่มเติมสําหรับผู้ต้องขัง 10 รายการ จะครอบคลุมการดูแลผู้ต้องขังในเรือนจําทั่วประเทศประมาณ 270,000 คน แบ่งเป็น รายการบริการใหม่ 1 รายการ คือ วัคซีนป้องกันโรคไข้หวัดใหญ่ โดยผู้ต้องขังจะได้รับบริการระหว่างต้องโทษ 1 ครั้ง และอีก 9 รายการ เป็นบริการเดิมโดยได้เพิ่มจํานวนครั้งของรับบริการเพื่อป้องกันการแพร่กระจายโรค ประกอบด้วย
1. บริการตรวจคัดกรองวัณโรคด้วยการเอกซเรย์ทรวงอก 2. บริการตรวจคัดกรองโรคซิฟิลิส 3. บริการตรวจหาเชื้อไวรัสตับอักเสบซี 4. บริการคัดกรองโรคไม่ติดต่อและปัญหาสุขภาพอื่นๆ 5. บริการด้านส่งเสริมสุขภาพจิต เช่น การคัดกรองโรคซึมเศร้า บริการให้คําปรึกษา/เตรียมความพร้อมผู้ต้องขังป่วยจิตเวชก่อนปล่อย 6. บริการด้านทันตกรรมป้องกันและการเคลือบฟลูออไรด์7. บริการคัดกรองโรคโควิด 19 และโรคติดต่อระบบทางเดินหายใจและบริการสําหรับกลุ่มผู้ต้องขังที่ปฏิบัติงานด้านสูทกรรม จัดบริการปีละ 1 ครั้ง ได้แก่ 8. บริการคัดกรองโรคติดเชื้อระบบทางเดินอาหาร และ 9. การตรวจสุขภาพทั่วไป เช่น การคัดกรองและตรวจโรคผิวหนัง ตรวจวัดสายตาเบื้องต้น
“ผู้ต้องขังที่อยู่ในเรือนจําถือเป็นประชากรกลุ่มเปราะบาง จากมติบอร์ด สปสช. ที่จะเริ่มในปีงบประมาณ 2567 จะทําให้ผู้ต้องขังได้รับบริการเพิ่มเติมตามความจําเป็น รวมถึงบริการสร้างเสริมสุขภาพและป้องกันโรคซึ่งจะมีส่วนช่วยให้ผู้ต้องขังในเรือนจํามีสุขภาพที่ดีขึ้น“ นายคารม ย้ํา
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ ศิรินันท์ ร่วมชมการแสดงโขนรอบปฐมทัศน์ ตอน “กุมภกรรณทดน้ำ”
วันศุกร์ที่ 10 พฤศจิกายน 2566
10/11/2566
ผู้ช่วยรัฐมนตรีฯ ศิรินันท์ ร่วมชมการแสดงโขนรอบปฐมทัศน์ ตอน “กุมภกรรณทดน้ํา”
ผู้ช่วยรัฐมนตรีฯ ศิรินันท์ ร่วมชมการแสดงโขนรอบปฐมทัศน์ ตอน “กุมภกรรณทดน้ํา”
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรม ร่วมเป็นเกียรติชมละครเวที "Waterfall A New Musical" รอบพิเศษ
วันศุกร์ที่ 10 พฤศจิกายน 2566
10/11/2566
รัฐมนตรีว่าการกระทรวงวัฒนธรรม ร่วมเป็นเกียรติชมละครเวที "Waterfall A New Musical" รอบพิเศษ
รัฐมนตรีว่าการกระทรวงวัฒนธรรม ร่วมเป็นเกียรติชมละครเวที "Waterfall A New Musical" รอบพิเศษ
วันที่ ๒๐ กันยายน ๒๕๖๖ เวลา ๑๘.๐๐ น. นายเศรษฐา ทวีสิน นายกรัฐมนตรี มอบหมายให้นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม ร่วมเป็นเกียรติชมละครเวที "Waterfall A New Musical" รอบพิเศษ โดยมี นายถกลเกียรติ วีรวรรณ ผู้กํากับละครเวที ผู้บริหารกระทรวงวัฒนธรรม ผู้บริหารบริษัท ซีเนริโอ จํากัด ศิลปิน ดารา นักแสดง สื่อมวลชน และแขกผู้มีเกียรติเข้าร่วม ณ เมืองไทยรัชดาลัย เธียเตอร์ กรุงเทพฯ
ทั้งนี้ บริษัท ซีเนริโอ จํากัด เป็นผู้ผลิตรายการบันเทิงหลากหลายประเภท และมีความโดดเด่นในการสร้างสรรค์ละครเวทีระดับคุณภาพยาวนานกว่า ๑๖ ปี ได้จัดทําละครเวที "Waterfall A New Musical" โดยได้ดัดแปลงบทละคร ด้วยแรงบันดาลใจจากละครเวทีเรื่อง "ข้างหลังภาพ เดอะ มิวสิคัล" และกํากับการแสดงโดย นายถกลเกียรติ วีรวรรณ ผู้กํากับละครเวทีชาวไทย ซึ่งเป็นผลงานระดับนานาชาติ (International Production) โดยบริษัทฯ ได้มีแผนจะนําละครเวทีดังกล่าวไปแสดงในระดับโลก หรือ Broadway นับเป็นปรากฏการณ์ใหม่สําหรับละครเวทีไทยและเป็นการเผยแพร่ Soft Power อีกช่องทางหนึ่งของประเทศไทย
รัฐบาลไทย-ข่าวทำเนียบรัฐบาล-​รัฐบาล โดยกระทรวงอุตฯ ยังคงติดตามอย่างต่อเนื่องให้เร่งผู้ประกอบการเอาแร่โปแตชเข้าระบบ เพิ่มวัตถุดิบเข้าระบบการผลิตปุ๋ยเพื่ออุตสาหกรรมการเกษตร ลดต้นทุน พัฒนาเศรษฐกิจ
วันศุกร์ที่ 10 พฤศจิกายน 2566
10/11/2566
​รัฐบาล โดยกระทรวงอุตฯ ยังคงติดตามอย่างต่อเนื่องให้เร่งผู้ประกอบการเอาแร่โปแตชเข้าระบบ เพิ่มวัตถุดิบเข้าระบบการผลิตปุ๋ยเพื่ออุตสาหกรรมการเกษตร ลดต้นทุน พัฒนาเศรษฐกิจ
​รัฐบาล โดยกระทรวงอุตฯ ยังคงติดตามอย่างต่อเนื่องให้เร่งผู้ประกอบการเอาแร่โปแตชเข้าระบบ เพิ่มวัตถุดิบเข้าระบบการผลิตปุ๋ยเพื่ออุตสาหกรรมการเกษตร ลดต้นทุน พัฒนาเศรษฐกิจ ให้เกิดการจ้างงานในพื้นที่
วันที่ 10 พฤศจิกายน 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี ย่้ําว่า จากที่​ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ติดตามและสอบถามถึงสถานการณ์การผลิตแร่โปแตชในประเทศไทย พร้อมสั่งการและให้นโยบายในการนําการผลิตแร่เข้าระบบนั้น กระทรวงอุตสาหกรรมได้เร่งติดตามและสอบถามถึงความคืบหน้าไปยังผู้ประกอบการที่ได้รับสัมปทานอย่างใกล้ชิดและต่อเนื่อง
รองโฆษกฯ รัดเกล้าฯ กล่าวว่า ด้วยศักยภาพของประเทศไทยในการเป็นแหล่งแร่โปแตชมากเป็นอันดับต้นๆ ของโลก รองจากแคนาดา ซึ่งแร่โปแตชถือเป็นวัตถุดิบสําคัญในการผลิตปุ๋ย โดยจากสถานการณ์ปัจจุบันที่กําลังขาดแคลนแร่โปแตชส่งผลให้ราคาปุ๋ยที่เกษตรกรรับซื้อมีราคาสูงขึ้นอย่างมาก ซึ่งไทยมีผู้ประกอบการเข้ารับสัมปทานจํานวน 3 ราย (ในจังหวัดชัยภูมิ อุดรธานี และนครราชสีมา) ที่ต้องเข้าระบบตามนโยบายของนายกรัฐมนตรี ซึ่งหากยังไม่ดําเนินการ กระทรวงอุตสาหกรรม และหน่วยงานที่เกี่ยวข้องจะได้เร่งหาผู้ดําเนินการรายใหม่เข้าดําเนินการ เพื่อให้มีวัตถุดิบเข้าไปในระบบการผลิตปุ๋ยเพื่ออุตสาหกรรมการเกษตร และอุตสาหกรรมที่เกี่ยวข้องให้ได้อย่างรวดเร็ว
“แร่โปแตชถือเป็นสารตั้งต้นสําคัญที่ใช้ในการผลิตปุ๋ยสู่เกษตรกร ซึ่งไทยนําเข้าปุ๋ยปีละหลายล้านบาท หากผลิตปุ๋ยจากแร่โปแตชได้เองก็จะช่วยลดต้นทุนของเกษตรกร ส่งผลดีต่อการพัฒนาเศรษฐกิจ ทําให้เกิดการจ้างงานในพื้นที่ และสร้างอาชีพใหม่ที่ต่อเนื่อง รวมทั้งยังเป็นการนําเอาทรัพยากรที่ประเทศไทยมีมหาศาล มาใช้ให้เกิดประโยชน์ ทั้งนี้คาดว่าหากสามารถนําแร่ที่มีอยู่ในไทยมาใช้ได้ จะสามารถประหยัดการนําเข้าปุ๋ยได้ปีละเกือบ 1 หมื่นล้านบาท” รองโฆษกฯ รัดเกล้าฯ กล่าว
รัฐบาลไทย-ข่าวทำเนียบรัฐบาล-รมว.ดีอี รับลูกนายกฯ ตั้งโต๊ะหารือร่วมมือมหาดไทย ทะลวงอาชญากรรมทางไซเบอร์ ป้องกันและแก้ไขข้อมูลส่วนบุคคล
วันศุกร์ที่ 10 พฤศจิกายน 2566
รมว.ดีอี รับลูกนายกฯ ตั้งโต๊ะหารือร่วมมือมหาดไทย ทะลวงอาชญากรรมทางไซเบอร์ ป้องกันและแก้ไขข้อมูลส่วนบุคคล
รมว.ดีอี รับลูกนายกฯ ตั้งโต๊ะหารือร่วมมือมหาดไทย
ทะลวงอาชญากรรมทางไซเบอร์ ป้องกันและแก้ไขข้อมูลส่วนบุคคล
วานนี้ (9 พฤศจิกายน 2566) นางสาววงศ์อะเคื้อ บุญศล โฆษกกระทรวงดิจิทัลเพื่อเศรษฐกิจและสังคมฝ่ายการเมือง (ดีอี) เปิดเผยว่า นายประเสริฐ จันทรรวงทอง รัฐมนตรีดีอี ได้รับมอบหมายจากนายเศรษฐา ทวีสิน นายกรัฐมนตรี ให้เร่งดําเนินการเรื่องการป้องกันและแก้ไขปัญหาอาชญากรรมทางไซเบอร์ จากกรณีข้อมูลส่วนบุคคลรั่วไหล จึงได้เชิญหน่วยงานที่เกี่ยวข้องเข้าร่วมหารือแนวทางการการบูรณาการป้องกันและแก้ไขปัญหาอาชญากรรมทางไซเบอร์จากกรณีข้อมูลส่วนบุคคลรั่วไหล โดยข้อสรุปของที่ประชุม คือ แบ่งมาตรการการดําเนินการเป็น 3 ระยะ ได้แก่ ระยะสั้น ระยะกลาง และระยะยาว โดยมีรายละเอียด ดังนี้
1. ระยะสั้น
1.1 พฤติกรรมละเลย: ดําเนินการโดยใช้เครื่องมือของศูนย์เผ้าระวังและติดตามสถานการณ์ตรวจสอบการรั่วไหลของข้อมูลส่วนบุคคล
1.2 กรณีโจรกรรมข้อมูล (hack) ให้ สกมช. วิเคราะห์ว่า ความเสี่ยงมีที่จุดไหนบ้าง แจกแจงมาประมาณ 4 - 5 กรอบ และระบุมาตรการของแต่ความเสี่ยง พร้อมจัดให้มีคนเฝ้าระวัง (monitor)
1.3 กรณีซื้อขายข้อมูลส่วนบุคคล: ให้มีมาตรการจัดการเด็ดขาด ได้แก่ การปิดกั้น และจับกุม
2. ระยะกลาง ได้แก่ การสร้างและพัฒนาระบบคลาวด์ที่น่าเชื่อถือสําหรับจัดเก็บข้อมูล
และ 3. ระยะยาว ได้แก่ การแก้กฎหมาย PDPA และ Cybercrime
“นายกรัฐมนตรี มีความห่วงใยประชาชนที่ได้รับความเดือดร้อนจากปัญหาอาชญากรรมไซเบอร์ จึงได้กําชับรัฐมนตรีดีอี ให้เร่งดําเนินการในเรื่องนี้โดยด่วน และให้ทุกหน่วยงานที่เกี่ยวข้องบูรณาการความร่วมมือ หาแนวทางเพิ่มประสิทธิภาพให้เด็ดขาดด้วย” โฆษกฯ ดีอี กล่าว
_________________________________
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรม เป็นประธานการประชุมรับฟังนโยบายการจัดทำคำของบประมาณรายจ่ายประจำปีงบประมาณ พ.ศ. ๒๕๖๗  เพื่อขับเคลื่อนโครงการต่างๆ ของหน่วยงานกระทรวงวัฒนธรรม
วันศุกร์ที่ 10 พฤศจิกายน 2566
10/11/2566
รัฐมนตรีว่าการกระทรวงวัฒนธรรม เป็นประธานการประชุมรับฟังนโยบายการจัดทําคําของบประมาณรายจ่ายประจําปีงบประมาณ พ.ศ. ๒๕๖๗  เพื่อขับเคลื่อนโครงการต่างๆ ของหน่วยงานกระทรวงวัฒนธรรม
รัฐมนตรีว่าการกระทรวงวัฒนธรรม เป็นประธานการประชุมรับฟังนโยบายการจัดทําคําของบประมาณรายจ่ายประจําปีงบประมาณ พ.ศ. ๒๕๖๗ ของกระทรวงวัฒนธรรม เพื่อการดําเนินการขับเคลื่อนโครงการต่างๆ ของหน่วยงานกระทรวงวัฒนธรรม ให้สอดคล้องกับนโยบายรัฐบาลและนโยบายรัฐบาล
รัฐมนตรีว่าการกระทรวงวัฒนธรรม เป็นประธานการประชุมรับฟังนโยบายการจัดทําคําของบประมาณรายจ่ายประจําปีงบประมาณ พ.ศ. ๒๕๖๗ ของกระทรวงวัฒนธรรม เพื่อการดําเนินการขับเคลื่อนโครงการต่างๆ ของหน่วยงานกระทรวงวัฒนธรรม ให้สอดคล้องกับนโยบายรัฐบาลและนโยบายของรัฐมนตรีว่าการกระทรวงวัฒนธรรม
วันที่ ๑๗ ตุลาคม ๒๕๖๖ เวลา ๑๐.๐๐ น. นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เป็นประธานการประชุมรับฟังนโยบายการจัดทําคําของบประมาณรายจ่ายประจําปีงบประมาณ พ.ศ. ๒๕๖๗ ของกระทรวงวัฒนธรรม โดยมี นายพลภูมิ วิภัติภูมิประเทศ ผู้ช่วยรัฐมนตรีประจํากระทรวงวัฒนธรรม นายสุรพล เกียรติไชยากร ที่ปรึกษารัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม ผู้บริหาร ข้าราชการทุกหน่วยงานในสังกัดกระทรวงวัฒนธรรม นายอนันต์ แก้วกําเนิด รองผู้อํานวยการสํานักงบประมาณ ผู้บริหารและข้าราชการสํานักงบประมาณ เข้าร่วมรับฟัง ณ ศูนย์ประชุมกระทรวงวัฒนธรรม ชั้น ๘ อาคารวัฒนธรรมวิศิษฏ์ กระทรวงวัฒนธรรม
ทั้งนี้ การประชุมดังกล่าว เพื่อให้การจัดทําคําของบประมาณรายจ่ายประจําปีงบประมาณ พ.ศ. ๒๕๖๗ ดําเนินการขับเคลื่อนโครงการต่างๆ ของหน่วยงานในสังกัดกระทรวงวัฒนธรรมให้สอดคล้องกับนโยบายรัฐบาล (Thailand Creative Content Agency -THACCA) ในการพัฒนาต่อยอด ๑๑ อุตสาหกรรมสร้างสรรค์ และผลักดัน ๑ ครอบครัว ๑ ซอฟต์พาวเวอร์ รวมทั้งนโยบายของรัฐมนตรีว่าการกระทรวงวัฒนธรรมในการนําวัฒนธรรมสร้างเศรษฐกิจ สืบสาน รักษาและต่อยอดงานศิลปวัฒนธรรมของชาติและขับเคลื่อนซอฟต์พาวเวอร์ สร้างเสน่ห์วิถีไทยครองใจคนทั้งโลก